Võistlusjuhend
Haapsalu rahvasprint
laupäeval, 6. septembril 2014. a 
Harju maakonnas Vasalemma valla territooriumil.

Kooskõlastatud Eesti Autospordi Liidu (EAL) Rahvaspordi Komitees
Registreeritud Eesti Autospordi Liidus nr: 81/RS

I peatükk

PROGRAMM

Esmaspäeval, 18. augustil 2014. a avaldatakse võistlusjuhend, algab osavõtjate eelregistreerimine

Neljapäeval, 4. septembril 2014. a kell 18.00 lõpeb osavõtjate eelregistreerimine 

Reedel, 5. septembril 2014. a kell 18.00 avaldatakse korraldaja poolt heakskiidetud osavõtjate nimekiri

Laupäeval, 6. septembril 2014. a:
08.00-10.00 - osavõtjate registreerimine, dokumentide kontroll 
08.00-10.30 - võistlusautode tehniline kontroll 
08.00-11.00 - võistlusrajaga tutvumine jalgsi või autodega kolonnis 
11.00 - võistlejate kogunemine, koosolek ja võistluse avamine, avaldatakse stardinimekiri ametlikul teadetetahvlil
11.30 - esimese võistlussõidu start 
Autasustamine pärast võistlussõitude lõppu.

II peatükk

Art. 1 Korraldaja

1.1. Võistluse korraldab:
MTÜ Igaühe Terviseklubi
Tel (+372) 52 92 642
E-mail: kallekruusma@hot.ee, igayheterviseklubi@gmail.com

1.2. Ametnikud
Võistluse juht: Heiki Rahuoja, tel (+372) 50 65 391 
Võistluse sekretär: Maili Kõrgemägi, tel (+372) 50 72 399 
Turvaülem: Kalvar Silde, tel (+372) 52 80 623
Peaajamõõtja: Arne Ilves, tel (+372) 53 04 6988
Tehnilise komisjoni esimees: Tõnu Sepp, tel (+372) 52 38  357

III peatükk

Art. 2 Määrang

2.1. Seeriavõistlused
2.1.1. Vasalemma rahvasprint on 2014 a. Hepa Premia karikavõistluste VIII etapp klassides 4WD, 2WD-S, 2WD-V, J18, naised, SU.
2.1.1.1. Karikavõistluste punktid SU arvestuses vastavalt klassides 5.1.5. ja 5.1.7. osalevate võistlejate ühisele paremusjärjestusele.
2.1.2. Vasalemma rahvasprint on 2014 a. Lääne regiooni meistrivõistluste VIII etapp klassides 4WD, 2WD-S, 2WD-V, J18, naised, SU, ML.
2.1.3. Vasalemma rahvasprint on 2014 a. SU klassi karikavõistluste X etapp.
2.1.4. Vasalemma rahvasprint on 2014 a. Moskvich Liiga suure karika VIII etapp ja Moskvich Liiga sprindikarika X etapp.

2.2. Võistluse korraldab MTÜ Igaühe Terviseklubi vastavuses:
- FIA spordikoodeksi ja selle lisadega
- EAL kiirusalade võistlusmäärusega
- rahvasprindi võistlusmäärusega
- rahvaralli ja rahvasprindi tehniliste tingimustega
- Lääne regiooni meistrivõistluste üldjuhendiga
- Hepa Premia karikavõistluste üldjuhendiga
- SU klassi karikavõistluste üldjuhendiga
- Moskvich Liiga määrustega
- võistlusjuhendiga

2.3. Võistlusjuhend on avaldatud esmaspäeval, 18. augustil 2014. a.

2.4. Võistlusjuhend on registreeritud Eesti Autospordi Liidus nr. 81/RS.

Art. 3 Võistlusrada 

3.1. Võistlusrada asub Harju maakonnas Vasalemma valla territooriumil.

3.2. Võistlustrassi iseloomustus
Pikkus: 3400 m
Minimaalne laius: 3 m
Maksimaalne laius: 20 m
Pinnas: asfalt; kruus

Art. 4 Ajakava

4.1. Võistluse ajakava
Laupäev, 6. september 2014. a:
08.00-10.00 - osavõtjate registreerimine, dokumentide kontroll 
08.00-10.30 - võistlusautode tehniline kontroll 
09.00-11.00 - võistlusrajaga tutvumine jalgsi 
11.00 - võistlejate kogunemine, koosolek ja võistluse avamine 
11.00 - avaldatakse stardinimekiri ametlikul teadetetahvlil 
11.30 - esimese võistlussõidu start 
Autasustamine pärast võistlussõitude lõppu.

4.2. Võistluse ajakava, stardinimekiri ja rajaskeem avaldatakse võistluse ametlikul teadetetahvlil (ATT) hooldealas.

Art. 5 Võistlusautod

5.1. Arvestusklassid
5.1.1. J18 - kuni 18-aastased noored (kaherattaveolised tänavasõiduautod mootori kubatuuriga alla 2000 cm³)
5.1.2. 4WD - neljarattaveolised autod
5.1.3. 2WD-V - kuni 1800 cm³ mootori töömahuga kaherattaveolised tänavasõiduautod
5.1.4. 2WD-S - üle 1800 cm³ mootori töömahuga kaherattaveolised tänavasõiduautod
5.1.5. SU - tagarattaveolised N-Liidus toodetud tänavasõiduautod Moskvich (IZ, AZLK), VAZ, GAZ (Volga) ja ZAZ (Zaporožets)
5.1.6. Naised - naisvõistlejad kaherattaveolistel tänavasõiduautodel
5.1.7. ML - kaherattaveolised Moskvich-tüüpi Moskvich Liiga tehnilistele tingimustele vastavad tänavasõiduautod 

5.2. Võistlusautod 
5.2.1. Võistlusautod peavad vastama kehtivatele rahvaralli ja rahvasprindi tehnilistele tingimustele.
5.2.2. Võistluse ajaks on lubatud eemaldada varuratas, tungraud ja tõkiskingad.
5.2.3. Tehnilist kontrolli mitteläbinud võistlusautot starti ei lubata.
5.2.4. Võistlusauto tehnoseisundit ja rehve võib kontrollida kogu võistluse vältel.
5.2.5. Pukseerimissilmus auto ees ja taga on kohustuslik.
5.2.6. Hooldusalas on soovituslik vedelikekindla alustendi kasutamine.
5.2.7. Võistlusautol peab olema läbitud tehnoülevaatus (VM p 3.2.).
5.2.8. M+S ja kruusarehvide kasutamine on keelatud.

5.3. Korraldaja väljastab igale võistlejale 2 võistlusnumbrit.
5.3.1. Võistlusnumbrid tuleb pärast võistlust tagastada mandaati.

Art. 6 Osavõtjad

6.1. Võistlejad peavad mandaadis esitama: 
6.1.1. täidetud ja allkirjastatud osavõtuavalduse
6.1.2. kehtiva võistlejakaardi või võistlejalitsentsi
6.1.3. sõiduki kasutusõigust tõendava dokumendi (vajadusel)
6.1.4. tehnilise kaardi (ASN tehnilise kaardiga sportautodel)
6.1.5. vanema või eestkostja kirjaliku loa võistlusel osalemiseks (kuni 18-aasta vanused noored)
6.1.6. juhiloa (üle 18-aastased võistlejad)
6.1.7. sõiduki registreerimistunnistuse (vajadusel)

6.2. Võistlejate sõiduvarustuse vastavust FIA ja EAL määrustikele kontrollitakse tehnilise ülevaatuse käigus.

6.3. Alla 18-aastasel võistlejal on lubatud osaleda kaassõitjata või kaassõitjaga, kes omab kehtivat võistlejalitsentsi või rahvaspordi võistlejakaarti ning kehtivat juhiluba.

6.4. EAL loal on lubatud välisriikide litsentsiomanike osalemine.

6.5. Ühel autol võib ühes klassis võistelda kaks võistlejat, kes mõlemad tasuvad osavõtumaksu. 
6.6. Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige võistlusnumber.

6.7. Starti lubatakse kuni 90 võistlusele registreerunud osavõtjat.

Art. 7 Eelregistreerimine

7.1. Eelregistreerimine algab esmaspäeval, 18. augustil 2014. a ja lõpeb neljapäeval, 4. septembril 2014. a kell 18.00.
7.2. Eelregistreerimine sooritada internetis: www.rally.ee

Art. 8 Osavõtumaks

8.1. Osavõtumaks kuni 31.08. 2014 kell 24.00-ni klassis J18 30 €, klassides naised, ML, SU, 2WD-V, 2WD-S ja 4WD 35 €.
8.1.1. Osavõtumaks alates 01.09.2014 kell 00.00 klassis J18 35 €, klassides naised, ML, SU, 2WD-V, 2WD-S ja 4WD 40 €.
8.2. Eelregistreerimist mittesooritanud võistleja lubatakse starti vabade kohtade olemasolul.

8.3. Osavõtumaks tasutakse võistluspäeval mandaadis.

8.4. Kui 1. septembriks 2014. a ei ole registreerunud 50 võistlejat, võib võistluse toimumine muutuda kahtlaseks.

IV peatükk

Art. 9 Võistluse käik

9.1. Võistlusrajaga tutvumine jalgsi või mootorita liiklusvahendil.
9.1.1. Võistluse juhi otsusel võidakse osavõtjaile lubada täiendav rajaga tutvumine võistlusautodel kolonnis enne võistluse algust.

9.2. Stardijärjekord arvestusklasside kaupa vastavalt osavõtjate nimekirjale. 
9.2.1. Stardijärjekorra määrab korraldaja, see avaldatakse võistluspäeval ametlikul teadetetahvlil.
9.2.2. Kõik võistlejad peavad reastuma eelstardi tsoonis vastavalt stardijärjekorrale.
9.2.3. Hilinenud võistlejat starti ei lubata.

9.3. Stardi-intervalli (30 sekundit või 1 minut) määrab võistluse juht. 

9.4. Stardisignaal fooriga. Stardimärguandeks punaste fooritulede kustumishetk.

9.5. Valestardi eest karistus 10 sekundit.

9.6. Kui võistleja ei stardi 20 sekundi jooksul, loetakse võistleja katkestanuks antud sõiduvoorus.

9.7. Rajatähiste esialgselt kohalt (ringist) liigutamised ja STOP-märgi juures peatumise eiramine fikseeritakse faktikohtunike poolt.
9.7.1. Plastikkurikate lõhkumine on karistatav (VJ art 14).

9.8. Raja oluline lühendamine võrdub diskvalifitseerimisega antud sõiduvoorus.
9.9. Toimub kolm võistlussõitu. Lõplik tulemus kahe parema võistlussõidu kohapunktide summeerimise teel.Võrdse tulemuse korral saab määravaks parim aeg mistahes voorus.
9.10. Kõik tulemused vastavalt finišiprotokollile.

Art. 10 Vastulaused

10.1. Vastulause esitamise aeg 15 minutit pärast esialgsete tulemuste avaldamist ametlikul teadetetahvlil.
10.1.1. Vastulause esitatakse võistluse juhile kirjalikus vormis.
10.1.2. Vastulause kautsjon 200 €.

10.2. Kõik kulud auto kontrollimiseks ja transpordiks tuleb katta:
a) hagejal, kui vastulauset ei rahuldatud 
b) kostjal, kui vastulause rahuldati
10.3. Vastulaused mootori kubatuuri kohta võib erandkorras kohapeal vajalike mõõteseadmete puudumisel lahendada kolme tööpäeva jooksul pärast võistlust.
10.3.1. Õigustatud vastulause korral kuuluvad auhinnad hilisemale ümberjagamisele.

Art. 11 Autasustamine

11.1. Iga arvestusklassi kolme paremat võistlejat autasustatakse karikaga.

11.2. Võistlus on avatud lisaauhindadele.

V peatükk

Art 12. Lisasätted

12.1. Korraldaja jätab endale õiguse teha mõjuvatel põhjustel muudatusi võistluse toimumise ajas, kohas, ajakavas ja võistluse käigus.

12.2. Võistlejad peavad järgima kohtunike korraldusi kogu võistluse jooksul. 

12.3. Hooldusalas on sõidukiga keelatud liikuda kiiremini kui 10 km/h. 
12.3.1. Kohtuniku poolt fikseeritud silmanähtava kiiruseületamisega kaasneb karistus (VJ Art 14).

12.4. Võistluse ajal on võistlust jätkaval osavõtjal võistlusautoga võistlusalast väljaminek keelatud.

12.5. Võistlusjuhendis määratlemata küsimused lahendab võistluse juht kohapeal.

Art. 13 Vastutus

13.1. Võistluse korraldaja ja Eesti Autospordi Liit ei vastuta võimalike õnnetuste ega nende tagajärgede eest.
13.2. Osavõtuavalduse (VJ p 6.1.1.) täitnud võistlejal puudub õigus materiaalse nõude pööramiseks võistluse korraldaja vastu. 
Art. 14 Karistused

VJ Art 8. Osavõtumaks tasumata (stardikeeld)
FIA 15.1.3/5  Auto mittevastavus, dokumendid (stardikeeld)
VJ p 12.3. Lubatust suurem kiirus hooldusalas 2 korral (eemaldamine)
VJ p 9.7. STOP märgi eiramine 2 korral (eemaldamine)
FIA 3.3.6. Ebakorrektne, ebaaus või ebasportlik käitumine (kuni eemaldamiseni)
FIA 11.5,1/2 Tõkestamine, ebasportlikkus (kuni eemaldamiseni)
FIA 7.1. Kõrvaline isik autos (kuni eemaldamiseni)
FIA 15.1.8. Auto tehniline korrasolek (kuni eemaldamiseni)
FIA 18.1.9. Kohtunikele mitteallumine (kuni eemaldamiseni) 
VJ p 12.4. Võistlusalast väljumine (kuni eemaldamiseni)
FIA 19.9 Peatumine finiši ja STOP märgi vahelisel alal (kuni eemaldamiseni)
VJ p 9.8. Raja vale läbimine, raja oluline lühendamine (kuni eemaldamiseni)
VJ p 9.5. Valestart (+10 s)
VJ p 9.7. STOP märgi eiramine 1 korral (+10 s)
VJ p 9.7. Rajatähise puude (+10 s)
FIA 15.1.2. Hilinemine tehnilisele ülevaatusele (20 €)
VJ p 6.6. Võistlusnumbri puudumine (10 €)
VJ p 9.7.1. Lõhutud kurikas (15 €)
VJ p 12.3. Lubatust suurem kiirus hooldusalas 1 korral (20 €)
VJ p 5.2.6. Alustent (35 €)